**Vprašanja in odgovori k javnemu razpisu 2015**

**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIH PRIPOMOČKOV ZAVAROVANIM OSEBAM**

**(Sklep Upravnega odbora ZZZS št: 9001-24/2015-DI/8, z dne 02. 12. 2015)**

**Vprašanja in odgovori k javnemu razpisu za izvajanje programa izdaje in izposoje MP zavarovanim osebam**

1. **Vprašanje, z dne 5.01.2016**

Glede na dejstvo, da smo dobavitelji MP že vrsto let me zanima, če se moramo prijaviti na razpis ponovno ?

**Odgovor, z dne 5.01.2016**

Na tem razpisu lahko sodelujejo le ponudniki, ki še niso pogodbeni partnerji Zavoda za dejavnost, ki je predmet tega javnega razpisa.

1. **Vprašanje, z dne 6.01.2016**

Prosimo, če nam lahko pojasnite, kako pridemo do vnosnega ekrana za vnos MTP.

**Odgovor, z dne 6.01.2016**

Podrobna navodila za pripravo seznama pripomočkov, ki jih dobavitelj zagotavlja v breme OZZ se nahajajo v Tehničnih navodilih za posredovanje podatkov o pripomočkih (artiklih) v elektronski obliki, ki je Priloga št. 2 razpisne dokumentacije.